לרפי יש משקה צהוב, שהוא שותה כשהוא רעב. הרופא אמר לו שאסור לו לאכול אוכל מוצק.  ל רפי יש טלוויזיה שהוא רואה בה סרטים כחולים, הרופא אמר לו שאסור לקיים יחסי מין כי הוא יחטוף עגבת. לרפי יש קופסא עם תמונה של משפחה בפנים. הרופא אמר לו שמשפחה אמיתית תגרום לו משברים נפשיים. לרפי יש כלב טמגוצ'י, הרופא אמר לו שכלב אמיתי מלכלך את הבית. לרפי יש מחשב עם משחק ישן מסדרת דום. הרופא אמר לו שחברים ינעצו לו סכין בגב. לרפי יש גג נייר מעל המרפסת בה הוא גר. הרופא אמר לו שגג אמיתי יתמוטט על ראשו ברעידת אדמה. לרפי יש אישיות חלופית שקוראים לה "הרופא", אבל הרופא אמר לו שאישיות חלופית זה לא שפוי. אז רפי ירה ברופא. ועכשיו הם שוכבים זה לצד זה, על הרצפה.